CELEX: 22016D1797
Language: et
Date: 2016-09-15 00:00:00
Title: Euroopa Liidu ja Indoneesia Vabariigi vahelise vabatahtliku partnerluslepinguga loodud rakendamise ühiskomitee otsus nr 1/2016, 15. september 2016, milles käsitletakse metsaõigusnormide täitmise järelevalve, metsahalduse ja puidukaubanduse (FLEGT) tegevuskava kohase litsentsimissüsteemi alguskuupäeva [2016/1797]

11.10.2016   
            
            
               ET
            
            
               Euroopa Liidu Teataja
            
            
               L 274/62
            
         Euroopa Liidu ja Indoneesia Vabariigi vahelise vabatahtliku partnerluslepinguga loodud rakendamise ühiskomitee otsus nr 1/2016,
   15. september 2016,
   milles käsitletakse metsaõigusnormide täitmise järelevalve, metsahalduse ja puidukaubanduse (FLEGT) tegevuskava kohase litsentsimissüsteemi alguskuupäeva [2016/1797]
   RAKENDAMISE ÜHISKOMITEE,
   võttes arvesse Euroopa Liidu ja Indoneesia Vabariigi vahelist vabatahtlikku partnerluslepingut (edaspidi „leping“), mis pärast lepinguosalistepoolset ratifitseerimist jõustus 1. mail 2014,
   ning arvestades järgmist:
   
               (1)
            
            
               Lepingu artikli 14 lõike 5 punktis e on sätestatud, et rakendamise ühiskomitee lepib kokku kuupäevas, alates millest hakatakse FLEGT-litsentsimissüsteemi rakendama pärast seda, kui Indoneesia puidu õiguspärasuse kontrollimise süsteemi (TLAS) toimimist on hinnatud kõnealuse lepingu VIII lisas sätestatud kriteeriumide alusel.
            
         
               (2)
            
            
               Indoneesia TLASi ühine sõltumatu hindamine näitas, et Indoneesia TLAS on töökindel süsteem, mis vastab lepingu VIII lisas sätestatud kriteeriumidele süsteemi valmisoleku hindamiseks.
            
         
               (3)
            
            
               Mõlemad pooled on viinud lõpule oma vastavad sisemenetlused ja teatanud teineteisele rakendamise ühiskomitee kaudu valmisolekust alustada FLEGT-litsentsimissüsteemi kasutamist.
            
         
               (4)
            
            
               Rakendamise ühiskomitee jätkab järelevalvet lepingu rakendamise üle ja pooled on kindlaks määranud kindlaks 2017. aasta prioriteetsed ühismeetmed, mis on vajalikud lepingu tulemusliku rakendamise tagamiseks,
            
         ON TEINUD JÄRGMISE OTSUSE:
   Artikkel 1
   FLEGT-litsentsimissüsteem võetakse kasutusele 15. novembril 2016.
   Artikkel 2
   Käesolev otsus koostatakse kahes eksemplaris bulgaaria, eesti, hispaania, hollandi, inglise, itaalia, kreeka, leedu, läti, malta, poola, portugali, prantsuse, rootsi, rumeenia, saksa, slovaki, sloveeni, soome, taani, tšehhi, ungari ja indoneesia keeles, kusjuures kõik nimetatud tekstid on võrdselt autentsed. Tõlgendamise lahknevuste korral on ülimuslik ingliskeelne tekst.
   Artikkel 3
   Käesolev otsus jõustub 15. novembril 2016.
   
      Yogyakarta, Indoneesia, 15. september 2016
      
         
            Indoneesia Vabariigi nimel
         
         
            säästva metsamajanduse peadirektor, keskkonna- ja metsandusministeerium, Indoneesia
         
         IB Putera PARTHAMA, PhD.
      
      
         
            Euroopa Liidu nimel
         
         
            missiooni juhi asetäitja
         
         
            Euroopa Liidu delegatsioon Indoneesias ja Bruneis
         
         Charles-Michel GEURTS